ગાંધીનગર શહેર સહિત જિલ્લાના કેટલાક વિસ્ચારોમાં છેલ્લા ચાર દિવસથી આકાશમાં વાદળા છવાયેલા રહે છે. સતત વાદળછાયા વાતાવરણના કારણે ભારે ઉકળાટ અને બફારો અનુભવાઇ રહ્યો છે. જો કે તાપમાન પણ ૩૫ ડિગ્રીથી ઉપર જોવા મળી રહ્યું છે. વાદળા ઘોરંભાયેલા રહ્યાં કરે છે. જેથી આગામી બે-ચાર દિવસમાં ધોધમાર વરસાદ થવાની શક્યતાઓ સ્થાનિક હવામાન ખાતાએ વ્યક્ત કરી છે. સતત ભેજવાળા વાતાવરણથી સાંધાના દર્દીઓ તેમજ વૃધ્ધોએ મુશ્કેલી સહન કરવી પડી રહી છે. આ ઉપરાંત આખો દિવસ બાફરો અનુભવાયો હતો. સ્થાનિક હવામાન સૂત્રોના જણાવ્યા મુજબ સોમવારે ગાંધીનગર શહેરનું મહત્તમ તાપમાન ૩૫ ડિગ્રી નોંધાયુ હતું જ્યારે લઘુત્તમ તાપમાન ૨૫.૬ ડિગ્રી નોંધાયુ હતું. તેમજ વાતાવરણમાં ભેજનું પ્રમાણ સવારના સમયે ૮૧ ટકા અને સાંજે 5 વાગ્યે ૬૫ ટકા નોંધાયુ હતું.